ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท เทพธานีกรีฑา จำกัด (มหาชน) จดทะเบียนก่อตั้งเมื่อปี 2513 ด้วยทุนจดทะเบียน 20
ล้านบาท โดยนายสุขุม นวพันธ์ ประธานกลุ่มนวธานี วัตถุประสงค์เพื่อสร้างสนามกอล์ฟนวธานี
จำนวน 18 หลุม พาร์ 72 บนเนื้อที่

ประมาณ 400 ไร่ โดยได้มอบหมายให้ Robert Trent Jones, Junior
นักออกแบบสนามกอล์ฟที่มีชื่อเสียงระดับโลกเป็นผู้ออกแบบ
และเป็นสนามกอล์ฟเอกชนระดับโลกแห่งแรกของเมืองไทยที่จ้างผู้ออกแบบสนามที่มีชื่อเสียงจากต่างประเทศ
เปิดให้บริการในปี 2516 และ ในปี 2518
ได้รับเกียรติจากสมาพันธ์กอล์ฟโลกให้สนามกอล์ฟนวธานีเป็นสถานที่จัดการแข่งขัน“กอล์ฟเวิล์ดคัพ
ครั้งที่ 23” (World Cup 1975) บริษัทฯ มีเป้าหมายหลักที่จะรักษาภาพพจน์ความเป็น
Exclusive Golf Course และเอกลักษณ์ของ World Cup 1975
โดยการรักษาความเป็นมาตรฐานสนามกอล์ฟชั้นนำของประเทศ
และความเป็นสนามที่มีมาตรฐานสากล เพื่อสร้างความพอใจให้กับกลุ่มลูกค้าของสนาม ซึ่งได้แก่
กลุ่มสมาชิก ครอบครัวสมาชิกและแขกของสมาชิก
ซึ่งส่วนใหญ่จะเป็นบุคคลที่มีชื่อเสียงในวงการค้าและสังคมให้ได้รับความสะดวกสบายในการออกรอบทั้งในด้านคุณภาพสนามและการให้บริการ
สำหรับการให้บริการในส่วนของสนามนั้น บริษัทฯ
ได้จัดสรรเวลาออกรอบให้นักกอล์ฟได้รับความสะดวกโดยการกำหนดเวลาให้เล่นครบ 18 หลุม
ภายใน 4 ชั่วโมง และไม่เน้นจำนวนนักกอล์ฟมากจนส่งผลกระทบกับเกมการเล่น
โดยเฉพาะอย่างยิ่งในวันหยุดซึ่งส่วนใหญ่จะมีสมาชิกมาออกรอบมากกว่าวันธรรมดาและที่ผ่านมาบริษัทฯ
ได้ยึดถือนโยบายหลักในการบริหารกิจการ
ซึ่งนอกจากจะให้ความสำคัญในการรักษาภาพพจน์และชื่อเสียงแล้วการดำเนินกิจการยังอยู่ภายใต้หลักการกำกับดูแลกิจการที่ดีอย่างเป็นรูปธรรมและต่อเนื่อง

บริษัทฯ ไม่มีบริษัทร่วม หรือบริษัทย่อย
และไม่มีสายผลิตภัณฑ์อื่นตลอดจนไม่มีความสัมพันธ์กับกลุ่มธุรกิจของผู้ถือหุ้นรายใหญ่ โดยในช่วง 3
ปีที่ผ่านมาไม่มีการเปลี่ยนแปลงและพัฒนาการที่สำคัญด้านโครงสร้างการจัดการและโครงสร้างผู้ถือหุ้น

2. ลักษณะการประกอบธุรกิจ

โครงสร้างรายได้

บริษัทประกอบธุรกิจประเภทบริการ คือ ให้บริการสนามกอล์ฟในนามของสนามกอล์ฟนวธานี
ตลอดจนให้บริการสิ่งอำนวยความสะดวกอื่น ๆ อาทิ การให้บริการรถกอล์ฟ
การให้บริการในส่วนของอาคารสโมสร ซึ่งประกอบไปด้วยภัตตาคาร ห้องล้อกเกอร์
ร้านขายอุปกรณ์กอล์ฟ และบริการจัดหาเด็กแบกถุงกอล์ฟ (แคดดี้) ให้แก่ นักกอล์ฟ
โดยเปิดให้บริการทุกวันตั้งแต่เวลาประมาณ 05.30 - 18.00 น.
(ปรับเปลี่ยนเวลาได้ตามสภาพดินฟ้าอากาศของแต่ละฤดูกาล)
โดยมีนโยบายมุ่งเน้นคุณภาพของสนามกอล์ฟให้อยู่ในมาตรฐานสากลทั้งในด้านความสมบูรณ์สวยงามและงานด้านบริการที่จะรักษาภาพพจน์ความเป็นสนามกอล์ฟระดับมาตรฐาน
และเน้นการให้บริการสมาชิก แขกสมาชิกและครอบครัวของสมาชิกเป็นหลัก
และเพื่อเสริมกิจการด้านบริการเมื่อเดือนสิงหาคม 2555 สนามฯ ได้เปิดให้บริการสปอร์ตคลับ
ประกอบไปด้วย สระว่ายน้ำ ห้องออกกำลังกาย สนามเทนนิส แบดมินตัน ห้องซาวน่า สตรีม
และบริการนวดไทย ซึ่งอาคารสปอร์ตคลับมีความสวยงามและทันสมัยอยู่ติดกับตัวอาคารสโมสร โดย
บริษัท นวธานี จำกัด เป็นผู้ออกค่าใช้จ่ายในการปรับปรุงอาคารพร้อมอุปกรณ์และมอบให้บริษัทฯ
เป็นผู้ดำเนินการ
ซึ่งนอกจากเป็นการเพิ่มบริการแล้วยังจะช่วยเสริมภาพพจน์และรายได้ของสนามอีกทางหนึ่งด้วย

บริษัทฯมีโครงสร้างรายได้ที่ประกอบด้วยธุรกิจการให้บริการสนามกอล์ฟ
ซึ่งมีรายได้จากการเก็บค่าบำรุงสมาชิก การขายกรีนฟี การให้เช่ารถกอล์ฟ
รายได้จากค่าธรรมเนียมแรกเข้าและการโอนบัตรสิทธิสมาชิก
ธุรกิจภัตตาคารและรายได้จากสปอร์ตคลับ รายได้จากดอกเบี้ยและเงินปันผลรับ โดยสรุปในระยะ 3
ปีย้อนหลังดังนี้

หน่วย : พันบาท

  ------------------------------- --------- -------- --------- -------- --------- --------
  รายการ                          2557               2556               2555      

                                  รายได้     %        รายได้     %        รายได้     %

  รายได้จากการให้บริการสนามกอล์ฟ                                                       

  รายได้ค่าสนามกอล์ฟ                 56,274    32.17    63,413    34.26    56,446    33.30

  รายได้ค่าบำรุงสมาชิก                38,590    22.07    37,865    20.47    37,808    22.31

  รายได้ค่ารถกอล์ฟ                   23,728    13.57    25,964    14.03    25,568    15.08

  อื่นๆ                             4,229     2.42     4,590     2.48     3,902     2.30

  รวมรายได้จากการให้บริการสนามกอล์ฟ   122,821   70.22    131,832   71.23    123,724   72.99

  รายได้จากภัตตาคาร                 25,982    14.85    27,715    14.97    26,008    15.34

  รายได้จากสปอร์ตคลับ                6,675     3.83     4,988     2.70     2,364     1.40

  รายได้เงินปันผล                    9,643     5.51     12,313    6.65     13,783    8.13

  รายได้ดอกเบี้ยรับ                   7,622     4.36     4,751     2.57     2,541     1.50

  รายได้อื่นๆ                        2,176     1.24     3,490     1.89     1,093     0.64

  รวม                             174,919   100.00   185,089   100.00   169,513   100.00
  ------------------------------- --------- -------- --------- -------- --------- --------

2.1 ลักษณะผลิตภัณฑ์หรือบริการ (ตามโครงสร้างรายได้)

การให้บริการสนามกอล์ฟแยกตามกลุ่มโครงสร้างรายได้ที่สัมพันธ์กับการประกอบธุรกิจด้านสนามกอล์ฟซึ่งโดยทั่วไปจะได้รับผลกระทบจากสภาพดินฟ้าอากาศ
เศรษฐกิจและการเมือง จะมากน้อยเพียงใดขึ้นอยู่กับทำเลที่ตั้งและลักษณะกลุ่มลูกค้า
สำหรับสนามกอล์ฟนวธานีปัจจัยดังกล่าวเป็นสาเหตุ ที่จะส่งผลกระทบต่อการให้บริการด้วยเช่นกัน
ส่วนผลกระทบด้านสภาพดินฟ้าอากาศนั้นจะได้รับอยู่บ้างในช่วงฤดูฝนที่มีฝนตกชุกและต่อเนื่องเพราะช่วงเวลาดังกล่าวนักกอล์ฟไม่สามารถออกรอบได้
ส่งผลให้รายรับในการขายกรีนฟีลดลงซึ่งเป็นเรื่องที่ไม่อาจหลีกเลี่ยงและป้องกันได้
แต่ฝนในกรุงเทพฯส่วนใหญ่จะเป็นฝนที่ตกตามฤดูกาลและไม่ค่อยส่งผลกระทบต่อการให้บริการมากนักเนื่องจากเป็นฝนที่ตกในช่วงสั้น
ๆ
เพราะสามารถระบายน้ำได้ทันกลุ่มลูกค้าหลักของสนามยังคงเป็นสมาชิกของสนามซึ่งส่วนใหญ่มีที่พำนักในประเทศ
สำหรับโครงสร้างรายได้สนามกอล์ฟซึ่งสัมพันธ์กันประกอบไปด้วย รายได้ค่าสนามกอล์ฟ (กรีนฟี)
รายได้ค่าบำรุงสมาชิก ค่าเช่าอุปกรณ์กีฬา (รถกอล์ฟ) รายได้จากภัตตาคาร
และรายได้จากสปอร์ตคลับ รายได้จากดอกเบี้ยและเงินปันผลและรายได้อื่น ๆ
สำหรับผลดำเนินการในช่วง 2 ปีที่ผ่านมามีดังนี้

1.  รายได้ค่าบำรุงสนาม (กรีนฟี)
    ขึ้นอยู่กับจำนวนนักกอล์ฟที่มาใช้บริการซึ่งจะผันแปรตามฤดูกาลโดย

ทั่วไปธุรกิจด้านสนามกอล์ฟจะได้รับผลกระทบในช่วงฤดูฝน และเพื่อเป็นการส่งเสริมการขายบริษัทฯ
ได้ออกบัตรแนะนำ (Introduction Letters)
ให้กับสมาชิกแนะนำแขกมาออกรอบได้โดยที่สมาชิกไม่ต้องมาด้วยตนเองเฉพาะในวันธรรมดาซึ่งทำให้สมาชิกได้รับความสะดวกมากขึ้น
อีกทั้งยังเป็นการเพิ่มรายได้การขายกรีนฟีด้วย
นักกอล์ฟที่จะต้องซื้อกรีนฟีประกอบไปด้วยกลุ่มนักกอล์ฟที่ไม่ได้เป็นสมาชิก และครอบครัวสมาชิก
(คู่สมรสและบุตรสมาชิกอายุระหว่าง 15-21 ปี)

2. รายได้จากค่าบำรุงสมาชิก สมาชิกเมื่อมาใช้บริการจะไม่เสียค่ากรีนฟี
สมาชิกจะต้องชำระค่าบำรุง

รายเดือนโดยเรียกเก็บคราวละ 6 เดือนล่วงหน้า หรือปีละ 2 ครั้งซึ่งเป็นจำนวนที่ค่อนข้างแน่นอน

3.  รายได้จากการให้เช่ารถกอล์ฟ
    การให้บริการรถกอล์ฟซึ่งปัจจุบันนักกอล์ฟส่วนใหญ่นิยมใช้รถกอล์ฟ

มากกว่า 90 เปอร์เซ็นต์ของผู้มาใช้บริการทั้งหมด

4. รายได้จากภัตตาคาร ผู้มาใช้บริการส่วนใหญ่จะเป็นนักกอล์ฟ และบางส่วนมาจากบุคคลภายนอก

พาแขกมารับรองรวมถึงผู้ที่มีที่พักอยู่ในหมู่บ้านนวธานี

5.  รายได้จากสปอร์ตคลับซึ่งได้เริ่มเปิดบริการตั้งแต่เดือนสิงหาคม 2555 เป็นต้นมาโดยมี
    นโยบายใน

การบริหารในระดับเดียวกันกับสนามกอล์ฟนวธานี

6.  รายได้จากดอกเบี้ยรับและเงินปันผลรับ

7.  รายได้อื่น ๆ มาจากการเป็นนายทะเบียนสมาชิกกอล์ฟ
    รายได้ส่วนนี้มาจากค่าธรรมเนียมโอนบัตร

สิทธิสมาชิกกอล์ฟและค่าธรรมเนียมแรกเข้า

2.2 การตลาดและการแข่งขัน

ในปี 2557 จากสภาพเศรษฐกิจที่ยังไม่ฟื้นตัวเท่าที่ควร และผลกระทบด้านการเมืองส่งผลต่อจำนวน

นักกอล์ฟโดยรวมลดลงสาเหตุจากนักกอล์ฟบางกลุ่มลดกิจกรรมด้านกอล์ฟ นอกจากนี้แล้วนักกอล์ฟจาก

ต่างประเทศโดยเฉพาะชาวญี่ปุ่นซึ่งเป็นลูกค้ากลุ่มใหญ่ยังได้รับผลกระทบจากค่าเงินเยนที่ลดลงอีกด้วย
ดังนั้น

จึงทำให้นักกอล์ฟโดยรวมลดลงเมื่อเทียบกับปีที่ผ่านมา

สำหรับสนามกอล์ฟนวธานีเป็นสนามที่เน้นการขายและการตลาดผ่านกลุ่มสมาชิก ครอบครัวของ

สมาชิก และแขกสมาชิกเป็นหลัก ซึ่งส่วนใหญ่มีที่พำนักอยู่ในประเทศ ในปี 2557
กลุ่มลูกค้าของสนามซึ่งได้แก่สมาชิก ครอบครัวสมาชิก
และแขกของสมาชิกทั้งชาวไทยและชาวต่างชาติส่วนใหญ่มาออกรอบเป็นปกติ โดย

เฉพาะกลุ่มสมาชิกมาใช้บริการเพิ่มขึ้น แต่จำนวนนักกอล์ฟโดยรวมยังลดลง
เนื่องจากแขกของสมาชิกลดลง โดยเฉพาะนักกอล์ฟที่เดินทางมาจากประเทศ อย่างไรก็ตาม
เนื่องจากนโยบายการให้บริการกลุ่มสมาชิกเป็นหลักจึงทำให้ผลประกอบการด้านสนามกอล์ฟกระทบไม่มากนัก
กล่าวคือลดลง 9.01 ล้านบาท หรือประมาณ 7%

เมื่อเทียบกับปีก่อน
สนามกอล์ฟนวธานียังคงมีความมุ่งมั่นที่จะรักษามาตรฐานสนามกอล์ฟในระดับสากลเช่น

ทุกปีที่ผ่านมา โดยบริษัทฯ ยังคงเชื่อมั่นว่าความเป็นสนามเก่าแก่ที่มีชื่อเสียงเป็นที่รู้จักกันดี
ในหมู่นักกอล์ฟทั้งชาวไทย และชาวต่างประเทศมาเป็นระยะเวลานาน
ตลอดจนนโยบายในการรักษาภาพพจน์ของสนามให้มีคุณภาพมาตรฐานอย่างสม่ำเสมอ
และการบริการที่ให้ความสะดวกสบายแก่นักกอล์ฟจะเป็นจุดยืนที่สร้างความมั่นใจในการให้บริการ
โดยเฉพาะอย่างยิ่งการจำกัดจำนวนนักกอล์ฟไม่ให้มากจนเกินไปและสามารถเล่นครบ 18 หลุม
ภายในเวลาที่กำหนดไว้คือ 4 ชั่วโมง ซึ่งสนามหลาย ๆ
แห่งในกรุงเทพฯและปริมณฑลอาจจะใช้เวลาถึง 5 - 6 ชั่วโมง
รวมถึงทำเลที่ตั้งที่เดินทางสะดวกรวดเร็วจะทำให้สนามกอล์ฟนวธานียังคงเป็นสนามที่นักกอล์ฟให้ความไว้วางใจเช่นที่ผ่านมา
อีกทั้งการให้บริการด้านสปอร์ตคลับจะเป็นส่วนเสริมบริการให้แก่กลุ่มสมาชิกและ
ภาพพจน์โดยรวมของสนามกอล์ฟนวธานี ซึ่งปัจจุบันค่อย ๆ ปรับไปในแนวทางที่ดี

ส่วนด้านการแข่งขัน
เนื่องจากสนามกอล์ฟนวธานีเป็นสนามที่ให้บริการสมาชิกเป็นหลักทำให้กลุ่มลูกค้าจะเป็นกลุ่มเดิม ๆ
ซึ่งส่วนใหญ่เป็นผู้บริหารระดับสูงทั้งชาวญี่ปุ่นที่มาประกอบธุรกิจในประเทศรวมถึงชาวไทยที่ให้ความไว้วางใจในบริการ
ตลอดจนนโยบายในการรักษาภาพพจน์ของสนาม อีกทั้งมีทำเลที่ตั้งที่สะดวกในการเดินทาง
ทำให้ลูกค้าส่วนใหญ่ยังคงให้การสนับสนุนสนามกอล์ฟนวธานีติดต่อกันมาเป็นระยะเวลานาน ด้วยเหตุนี้
จึงทำให้สนามกอล์ฟนวธานีไม่มีนโยบายแข่งขันกับสนามอื่น
ถึงแม้ว่าอาจจะมีบางสนามให้บริการในลักษณะคล้ายกันอยู่บ้าง

สำหรับในปีที่ผ่านมาบริษัทยังคงดำเนินนโยบายทางการตลาดในแนวเดิมโดยการรักษาภาพพจน์ของสนามกอล์ฟนวธานีซึ่งมีจุดเด่นทางการตลาดดังนี้

1. เป็นสนามกอล์ฟแห่งเดียวในประเทศไทยที่ได้รับเกียรติจากสมาพันธ์กอล์ฟโลก
ให้เป็นเจ้าภาพจัดการแข่งขัน“กอล์ฟเวิล์ดคัพ ครั้งที่ 23” เมื่อเดือนธันวาคม 2518
และนอกจากนี้แล้ว นิตยสาร Golf Digest ของ U.S.A. ฉบับเดือนมิถุนายน 1999
ได้จัดให้สนามกอล์ฟนวธานีเป็นอันดับที่ 1 จากบรรดาสนามกอล์ฟกว่า 255
แห่งในแผ่นดินใหญ่ประเทศไทย (ไม่รวมเกาะต่าง ๆ) และเมื่อปลายปี 2547
ได้ถูกจัดอันดับให้เป็นที่ 1 ในประเทศไทย และที่ 2 ใน ASEAN และเป็นที่ 14 ใน ASIA
(รวมออสเตรเลีย และนิวซีแลนด์) โดย Deutsche Bank
เป็นผู้สนับสนุนให้ทำการสำรวจจัดอันดับโดยพิมพ์เผยแพร่ในหนังสือ ASIA’S TOP 50 GOLF
COURSES

  2. เป็นสนามกอล์ฟที่ได้รับการออกแบบโดย Robert Trent Jones, Junior
  ซึ่งเป็นนักออกแบบชาวอเมริกัน

ที่มีชื่อเสียงในการออกแบบสนามกอล์ฟระดับโลก
และเป็นส่วนหนึ่งที่ช่วยสนับสนุนให้สนามกอล์ฟนวธานีเป็นที่รู้จักกันมากขึ้นทั้งในหมู่นักกอล์ฟชาวไทยและชาวต่างประเทศ

3. เป็นสนามกอล์ฟที่ก่อตั้งมานานและให้ความสำคัญเรื่องสภาพแวดล้อมโดยการพัฒนาและอนุรักษ์พันธุ์

ไม้มาตั้งแต่ต้นอย่างต่อเนื่อง
ส่งผลให้สนามกอล์ฟนวธานีรายล้อมไปด้วยพันธุ์ไม้ยืนต้นนับหมื่นต้นซึ่งถือเป็นเอกลักษณ์อีกประการหนึ่งของสนามซึ่งนอกจากจะให้ความร่มรื่นสวยงามตามธรรมชาติแล้ว
ยังช่วยลดสภาพมลพิษทางอากาศแก่พื้นที่และชุมชนใกล้เคียงอีกด้วย

  4. ลักษณะการให้บริการ นอกจากปัจจัยสำคัญดังกล่าวข้างต้นแล้ว
  การให้บริการของสนามกอล์ฟนวธานี

นั้น เน้นความเป็น Exclusive Golf Course กล่าวคือสนามกอล์ฟเน้นการให้บริการแก่สมาชิก
แขกของสมาชิกรวมถึงครอบครัวของสมาชิกเป็นหลัก
ทำให้ผู้มาใช้บริการได้รับความสะดวกสบายไม่แน่น
และไม่รีบร้อนถึงแม้ว่าจะเป็นวันหยุดก็จะใช้เวลาไม่เกิน 4 ชั่วโมงต่อการเล่น 18 หลุม
ซึ่งบางสนามอาจจะใช้เวลา 5 – 6 ชั่วโมง

5. ความสวยงาม ท้าทายและทันสมัย เพื่อรองรับการแข่งขันธุรกิจด้านสนามกอล์ฟ และเพื่อเป็น

การรักษาคุณภาพของสนามกอล์ฟนวธานีให้มีคุณภาพอยู่ในมาตรฐานสากล บริษัทฯ
ได้ปรับปรุงสนามกอล์ฟใหม่ทั้ง 18 หลุมแล้วเสร็จไปเมื่อปลายปี 2539
โดยผู้ออกแบบคนเดิมแต่ยังคงรักษาเอกลักษณ์ของ เวิล์ดคัพ 1975ไว้
และได้เพิ่มความสะดวกสบายและทันสมัยด้วยการให้บริการรถกอล์ฟ
ปัจจุบันจึงกล่าวได้ว่านอกจากสนามจะมีความสวยงามท้าทายแล้ว
ยังทันสมัยด้วยการจัดให้มีรถกอล์ฟไว้บริการอีกด้วย
เนื่องจากปัจจุบันกลุ่มลูกค้าส่วนใหญ่นิยมใช้รถกอล์ฟ

6.  ทำเลที่ตั้งปัจจุบันกล่าวได้ว่าสนามกอล์ฟนวธานีเป็นสนามกอล์ฟที่ตั้งอยู่ในเมือง
    อันเนื่องมาจากการ

ขยายความเจริญเติบโตของกรุงเทพฯ ตลอดจนการเพิ่มเส้นทางต่าง ๆ
ส่งผลให้สนามกอล์ฟนวธานีสะดวกต่อการมาใช้บริการยิ่งขึ้นโดยเฉพาะอย่างยิ่งผู้ที่เดินทางจากย่านถนนสุขุมวิท-เพลินจิต
– พระรามสี่ – สีลม ด้วยการขับขึ้นสะพานพระรามเก้า ข้ามถนนศรีนครินทร์วิ่งเข้าถนนมอเตอร์เวย์
(กรุงเทพฯ – ชลบุรี) ถึงถนนวงแหวนรอบนอกเลี้ยวซ้ายทางไปบางปะอิน
หลังจากผ่านด่านเก็บเงินทับช้างแล้วให้ออกช่องถนนเสรีไทย (อยู่ถัดจากช่องถนนรามคำแหง)
ประมาณ 250 เมตรก็จะพบนวธานีอยู่ด้านขวามือ (ถนนเสรีไทย 59) โดยจะใช้เวลาประมาณ 30
นาทีจากย่านดังกล่าว
นอกจากนี้แล้วการเดินทางจากสนามกอล์ฟนวธานีไปยังสนามบินสุวรรณภูมิทั้งเส้นบางนา-ตราด
และมอเตอร์เวย์ ที่ใช้เวลาไม่เกิน 20
นาทีก็เป็นส่วนหนึ่งที่ทำให้นักกอล์ฟสะดวกสบายในการเดินทางมากขึ้น

7.  เป็นบริษัทที่ดำเนินกิจการด้านสนามกอล์ฟแห่งเดียวในประเทศไทย ที่ได้รับอนุญาตให้เป็น

    หลักทรัพย์จดทะเบียนในตลาดหลักทรัพย์แห่งประเทศไทย

2.3 การจัดหาผลิตภัณฑ์หรือบริการ

การให้บริการสนามกอล์ฟคุณภาพของสนามคือปัจจัยที่นักกอล์ฟให้ความสำคัญมากที่สุด
อย่างไรก็ตามคุณภาพการให้บริการในด้านต่าง ๆ
ก็เป็นส่วนประกอบที่สำคัญที่จะทำให้ลูกค้าเกิดความพึงพอใจ
และด้วยเหตุที่สนามกอล์ฟนวธานีเป็นสนามที่มีอายุกว่า 40 ปี และมีกลุ่มลูกค้าเดิม ๆ
คือเจ้าของกิจการและผู้บริหารระดับสูงทั้งชาวไทยและชาวต่างชาติ
ทำให้บริษัทฯมีฐานข้อมูลของลูกค้าทำให้เข้าใจถึงความต้องการของกลุ่มลูกค้าได้ดี
โดยได้จัดแบ่งงานเพื่อรับผิดชอบดูแลเป็น 2
ด้านเพื่อให้นักกอล์ฟเกิดความประทับใจทั้งคุณภาพสนามและความ

สะดวกสบายในการออกรอบ และการให้บริการในหน่วยงานต่าง ๆ อันประกอบไปด้วย

1.  1. ด้านสนาม ได้จัดแบ่งหน่วยงานเพื่อรับผิดชอบดูแลแยกย่อยเป็น 2 ฝ่าย

  1.1 ด้านบำรุงรักษาสนามมีหน้าที่ดูแลคุณภาพสนามให้สมบูรณ์ สวยงาม เหมาะต่อการเล่นตาม

มาตรฐานสากล โดยบริษัทฯ ได้จัดระบบและฝึกอบรมพนักงาน
พร้อมทั้งผู้เชี่ยวชาญเฉพาะด้านมากำกับดูแลและ เพื่อให้สนามมีคุณภาพอยู่ในมาตรฐานสากล บริษัทฯ
ได้ปรับปรุงสนามใหม่ทั้ง 18 หลุม แล้วเสร็จปลายปี 2539 โดยยังคงรักษาเอกลักษณ์ของเวิล์ดคัพ
1975 ไว้ และยังได้เพิ่มความสวยงาม ท้าทายตลอดจนเพิ่มความสะดวกสบาย

และทันสมัยด้วยการให้บริการรถกอล์ฟ ซึ่งทำให้บริษัทฯ
มีรายได้จากการให้เช่ารถกอล์ฟเพิ่มขึ้นอีกทางหนึ่งด้วย

2.  ด้านการให้บริการมีหน้าที่ในการให้บริการนักกอล์ฟ ตั้งแต่การรับจองเวลาออกรอบการรับและ

ส่งถุงกอล์ฟ
การให้บริการรถกอล์ฟและแคดดี้รวมไปถึงการดูแลในสนามให้เกิดความสะดวกสบายแก่ผู้เล่นมากที่สุด
จุดเด่นส่วนหนึ่งของการให้บริการของสนามกอล์ฟนวธานี
คือการกำหนดให้ผู้มาใช้บริการสามารถเล่นกอล์ฟครบ 18 หลุม โดยกำหนดเวลาไว้ไม่เกิน 4
ชั่วโมงถึงแม้ว่าจะเป็นการออกรอบในช่วงวันหยุดก็ตาม ซึ่งสนามบางแห่งอาจใช้เวลา 5-6 ชั่วโมง

2. ด้านการให้บริการในส่วนของสโมสร ภัตตาคาร และสปอร์ตคลับ

การบริการด้านสโมสรและภัตตาคารเป็นอีกส่วนหนึ่งที่บริษัทฯ ให้ความสำคัญจึงได้มอบให้ดุสิตปริ๊นเซส
ศรีนครินทร์ (กลุ่มโรงแรมดุสิตธานี)
ผู้ซึ่งมีความเชี่ยวชาญด้านการให้บริการเข้ามาดูแลให้ได้มาตรฐานเพื่อรองรับกลุ่มนักกอล์ฟที่มาใช้บริการ
ในช่วงต้นปี 2557 บริษัทฯ ได้เริ่มปรับปรุงห้องเปลี่ยนเสื้อผ้าชายและหญิงใหม่ทั้งหมด
เนื่องจากของเดิมได้ปรับปรุงไว้ตั้งแต่ปี 2532 โดยมอบให้บริษัท เอ 49 จำกัด เป็นผู้ออกแบบ
ซึ่งปัจจุบันห้องเปลี่ยนเสื้อผ้าหญิงได้ดำเนินการเสร็จเรียบร้อยแล้ว
ขณะนี้อยู่ระหว่างการปรับปรุงห้องเปลี่ยนเสื้อผ้าชาย โดยคาดว่าจะแล้วเสร็จประมาณกลางปี 2558
อย่างไรก็ตาม สนามฯ ยังคงให้บริการเป็นปกติ
เนื่องจากนักกอล์ฟสามารถใช้ห้องเปลี่ยนเสื้อผ้าได้ที่สปอร์ตคลับซึ่งมีความสวยงามทันสมัยและอยู่ใกล้บริเวณอาคารสโมสร

2.4 งานที่ยังไม่ได้ส่งมอบ -ไม่มี-

3. ปัจจัยความเสี่ยง

สนามกอล์ฟนวธานีดำเนินธุรกิจสนามกอล์ฟมากว่า 40 ปี
ทำให้มีความมั่นคงทางด้านการเงินมาโดยตลอด
อีกทั้งเป็นบริษัทที่จดทะเบียนในตลาดหลักทรัพย์แห่งประเทศไทยมาตั้งแต่ปี 2532
โดยมีกลุ่มผู้ถือหุ้นใหญ่เป็นคนไทยไม่มีบริษัทร่วมหรือบริษัทย่อย
ทำให้มีความคล่องตัวในการดำเนินกิจการและมีผลประกอบการโดยมีการจ่ายเงินปันผลให้แก่ผู้ถือหุ้นตั้งแต่ผลการดำเนินงานงวดปี
2531 เป็นต้นมา ปัจจัยความเสี่ยงอันอาจจะมีผลกระทบต่อบริษัทสามารถจำแนกได้เป็น

3.1 ความเสี่ยงที่อาจก่อให้เกิดผลกระทบต่อรายได้กิจการ

รายได้ของธุรกิจสนามกอล์ฟโดยทั่วไปขึ้นอยู่กับความนิยม เวลาในการออกรอบ สถานที่ตั้ง
สภาพดินฟ้าอากาศ สภาพเศรษฐกิจและการเมือง เป็นปัจจัยที่มีผลกระทบต่อรายได้ของกิจการ

ในช่วงต้นปี 2557
เศรษฐกิจโดยทั่วไปยังไม่ฟื้นตัวอย่างชัดเจนประกอบกับปัญหาด้านการเมืองและการประกาศใช้กฎอัยการศึก
ส่งผลกระทบต่อจำนวนนักกอล์ฟที่เดินทางมาจากต่างประเทศ
แต่นักกอล์ฟบางกลุ่มที่คุ้ยเคยกับประเทศไทยรวมถึงนักธุรกิจ
ยังคงเดินทางมาประเทศไทยและหาโอกาสมาออกรอบเนื่องจากสนามกอล์ฟในประเทศไทยยังมีความน่าสนใจอยู่มากประกอบกับราคาไม่สูงและสามารถออกรอบได้ตลอดปี
และมีให้เลือกหลายระดับราคา อย่างไรก็ตาม
เนื่องจากสนามกอล์ฟนวธานีเป็นสนามที่เน้นการให้บริการสมาชิกเป็นหลักและส่วนใหญ่ที่มีพำนักในประเทศไทย
พบว่ามีจำนวนสมาชิกมาออกรอบหรือเพิ่มความถี่ในการออกรอบมากกว่าในปีที่ผ่านมา
แต่จำนวนแขกของสมาชิกลดลง
เนื่องจากผลกระทบดังกล่าวข้างต้นทำให้รายได้จากการให้บริการสนามกอล์ฟลดลง 6.84 %

3.2 ความเสี่ยงที่อาจส่งผลกระทบต่อต้นทุนการดำเนินการ

ในการรักษาคุณภาพสนามให้สมบูรณ์ได้มาตรฐานสากลธุรกิจสนามกอล์ฟจึงได้มีการนำวัสดุปุ๋ยและเคมีภัณฑ์ที่นำเข้าจากต่างประเทศ
ซึ่งอาจได้รับผลกระทบจากอัตราแลกเปลี่ยนเงินตราต่างประเทศได้
อีกทั้งตัวแทนจำหน่ายในเมืองไทยมีจำนวนไม่กี่รายทำให้ผู้ขายจะเป็นผู้กำหนดราคาขายวัสดุปุ๋ยและเคมีภัณฑ์มากกว่าขึ้น

อยู่กับกลไกตลาด สำหรับในปี 2557 มีต้นทุนดำเนินการประกอบด้วย ต้นทุนการให้บริการสนามกอล์ฟ
28.40 ล้านบาท ต้นทุนขายของภัตตาคาร 20.60 ล้านบาท ต้นทุนการให้บริการสปอร์ตคลับ 6.24
ล้านบาท และค่าใช้จ่ายในการขายและบริหาร 32.83 ล้านบาท ค่าใช้จ่ายรวมเพิ่มขึ้นจากปีก่อน
1.34 ล้านบาท

3.3 ความเสี่ยงด้านการเงิน

บริษัทฯ
ได้บริหารสภาพคล่องโดยคำนึงถึงความเพียงพอของเงินเพื่อใช้ในการดำเนินงานและได้นำเงินที่เหลือจากผลการดำเนินงานไปลงทุนในหุ้นกู้เพิ่มขึ้น
ซึ่งมีผลตอบแทนที่สูงกว่าเงินฝากประจำธนาคาร
รวมถึงการลงทุนในกองทุนเปิดที่ให้ผลตอบแทนในรูปของเงินปันผล
โดยได้พิจารณาวางแผนทางการเงินและติดตามความเคลื่อนไหวของตลาดเงินและเครื่องมือทางการเงินอย่างต่อเนื่องเพื่อลดความเสี่ยงในการลงทุน

3.4 ความเสี่ยงที่อาจมีผลกระทบต่อการบริหารและการจัดการ

ณ วันที่ 30 ธันวาคม 2557 กลุ่มนายสุขุม นวพันธ์ ผู้ถือหุ้นและผู้เกี่ยวข้องตามมาตรา 258
ถือหุ้นในบริษัทจำนวน 15,344,865 หุ้น หรือเท่ากับร้อยละ 74.85
ของจำนวนหุ้นที่จำหน่ายได้แล้วทั้งหมดของกิจการ จึงทำให้กลุ่มนายสุขุม นวพันธ์
สามารถควบคุมมติที่ประชุมผู้ถือหุ้นได้เกือบทั้งหมดไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นเรื่องที่กฎหมายหรือข้อบังคับบริษัทกำหนดให้ต้องได้รับเสียง 3 ใน 4
ของที่ประชุมผู้ถือหุ้นหรือการอนุมัติเข้าทำรายการ ซึ่งกลุ่มนายสุขุม นวพันธ์
และผู้เกี่ยวข้องเข้าไปมีส่วนได้เสียตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์
กลุ่มนายสุขุม นวพันธ์ และผู้เกี่ยวข้องจะไม่มีสิทธิในการออกเสียงลงคะแนน

4. ทรัพย์สินที่ใช้ในการประกอบธุรกิจ

ณ วันที่ 31 ธันวาคม 2557 บริษัทฯ มีที่ดิน อาคาร และอุปกรณ์สุทธิ ดังนี้

  -------------------------------------------------- --------------- ---------------- -------------
  รายละเอียด                                          มูลค่าทางบัญชีสุทธิ   ลักษณะกรรมสิทธิ์     ภาระผูกพัน

                                                     (พันบาท)                          

  ที่ดิน                                                1,199,000       บริษัทเป็นเจ้าของ    ไม่มี

  ถนน                                                4,614           บริษัทเป็นเจ้าของ    ไม่มี
  อุปกรณ์ส่วนควบและพัฒนาสนามกอล์ฟอาคารส่วนปรับปรุงอาคารและ                                    
  สิ่งปลูกสร้าง                                                                           

  เครื่องมือเครื่องใช้สนาม                                 5,617                            ไม่มี

  เครื่องใช้สำนักงานและอุปกรณ์                             13,213          บริษัทเป็นเจ้าของ    ไม่มี

  ยานพาหนะ                                           679             บริษัทเป็นเจ้าของ    ไม่มี

  รวม                                                1,223,123                        
  -------------------------------------------------- --------------- ---------------- -------------

อสังหาริมทรัพย์เพื่อการลงทุน (ไม่มีภาระผูกพัน)

ณ วันที่ 31 ธันวาคม 2557 และ 2556 บริษัทฯ อสังหาริมทรัพย์เพื่อการลงทุนของบริษัทฯ
เป็นที่ดินที่บริษัทฯ ถือครองไว้โดยที่ปัจจุบันยังมิได้ระบุวัตถุประสงค์ของการใช้งานในอนาคต

บริษัทฯ มีการประเมินราคาอสังหาริมทรัพย์เพื่อการลงทุนโดยผู้ประเมินอิสระ เมื่อวันที่ 10
กุมภาพันธ์ 2555 โดยวิธีเปรียบเทียบราคาตลาดโดยมีมูลค่ายุติธรรมของที่ดินจำนวนเงิน 17.21
ล้านบาท

5. ข้อพิพาททางกฎหมาย -ไม่มี-

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

ที่ตั้งสำนักงานและที่ตั้งกิจการ

บริษัท เทพธานีกรีฑา จำกัด (มหาชน) ตั้งอยู่เลขที่ 22 ถนนนวธานี (เสรีไทย 59)
แขวงรามอินทรา เขตคันนายาว กรุงเทพฯ 10230 ทะเบียนเลขที่ 0107536000552 (เดิมเลขที่
บมจ.129) โทรศัพท์ 0-2376-1818, 0-2376-1034-6 โทรสาร 0-2376-1685 เว็บไซต์:
www.navatanee.com email: info@navatanee.com

ทุนจดทะเบียน

หุ้นสามัญจำนวน 20,500,000 หุ้น มูลค่าที่ตราไว้หุ้นละ 10 บาท คิดเป็นมูลค่าทั้งสิ้น
205,000,000 บาท

ชำระแล้วเต็มจำนวน

นายทะเบียนหุ้น

บริษัท ศูนย์รับฝากหลักทรัพย์ (ประเทศไทย) จำกัด ตั้งอยู่เลขที่ 62
อาคารตลาดหลักทรัพย์แห่งประเทศไทย

ชั้น 4, 6-7 ถนนรัชดาภิเษก แขวงคลองเตย เขตคลองเตย กรุงเทพฯ 10110

โทรศัพท์ 0-2229-2800 โทรสาร 0-2359-1262-3

ผู้สอบบัญชีอนุญาต

รายชื่อผู้สอบบัญชีในปี 2557 โดยมีค่าสอบบัญชี 290,000 บาท และไม่มีค่าตอบแทนอื่น ดังนี้

1. ไตรมาส 1 นางสาวจันทรา ว่องศรีอุดมพร ผู้สอบบัญชีอนุญาตเลขที่ 4996 บริษัท เอส.เค.
แอคเคาน์แต้นท์

เซอร์วิสเซส จำกัด ตั้งอยู่เลขที่ 128/150-153 อาคารพญาไทพลาซ่า ชั้น 14 ถนนพญาไท
แขวงทุ่งพญาไท

เขตราชเทวี กรุงเทพฯ 10400 โทรศัพท์ 0-2214-6465-70 โทรสาร 0-2215-4772

2. ไตรมาส 2 , 3 และงบปี นางสาวซูซาน เอี่ยมวณิชชา ผู้สอบบัญชีอนุญาตเลขที่ 4306 บริษัท
เอส พี ออดิท

จำกัด ตั้งอยู่เลขที่ 503/21 อาคารเค.เอส.แอล.ทาวเวอร์ ชั้น 12 ถนนศรีอยุธยา
แขวงถนนพญาไท

เขตราชเทวี กรุงเทพฯ 10400 โทรศัพท์ 0-2642-6172-4 โทรสาร 0-26426253

งบการเงินประจำปี 2557 ผู้สอบบัญชี คือ นางสาวซูซาน เอี่ยมวณิชชา

ที่ปรึกษาหรือผู้จัดการภายใต้สัญญาการจัดการ

ดุสิต ปริ๊นเซส ศรีนครินทร์ (กลุ่มโรงแรมดุสิตธานี) ตั้งอยู่เลขที่ 53 ถนนศรีนครินทร์
แขวงหนองบอน เขตประเวศ กรุงเทพฯ 10250 โทรศัพท์ 0-2721-8400 โทรสาร
0-2721-8432

6.2 ข้อมูลสำคัญอื่น ไม่มี